Port Dickson

Port Dickson (sebutan dalam loghat tempatan: Podeksen; Jawi: ڤورت ديكسن; juga disingkat sebagai PD) adalah sebuah bandar peranginan pantai yang terkenal dan terletak di daerah Port Dickson, Negeri Sembilan, Malaysia. Ia merupakan bandar kedua terbesar di Negeri Sembilan selepas Seremban. 

Berhadapan dengan Selat Melaka, Port Dickson menawarkan pantai-pantai yang tidak terlalu jauh dari pusat bandarnya untuk penduduk tempatannya berehat, berkelah, berenang dan sebagainya. Selain itu, pantai-pantai yang ada di bandar ini termasuklah Teluk Kemang dan Tanjung Biru (juga dikenali sebagai Blue Lagoon).

Bersama-sama dengan Nilai dan Seremban, Port Dickson adalah sebahagian daripada  koridor Lembah Wawasan Malaysia, iaitu sebuah kawasan pertumbihan ekonomi yang meliputi bahagian barat Negeri Sembilan.

 Sejarah 

250px|thumb|Penghujung barat jajaran landasan kereta api yang menghubungkan Port Dickson ke Seremban, 1910.
Port Dickson mendapat nama dari pegawai tinggi British bernama Sir John Frederick Dickson yang telah ditempatkan di Negeri-negeri Selat semasa akhir abad ke-19. Sebelum tempat ini dibangunkan dan dimajukan ianya dikenali dengan nama Tanjung oleh orang Melayu tempatan kerana kedudukannya di sebuah tanjung kecil. Orang Cina dan India tempatan pula menamakan tempat ini sebagai Alang atau Arang oleh kerana berhampiran dengan tanjung tersebut terletak sebuah pulau yang terkenal dengan pengeluaran arangnya dan membekalkannya kepada kawasan berhampiran.

Setelah menyedari Arang mencapai kemajuan yang pesat sebagai kawasan perindustrian dan Tanjung sebagai kawasan bandar yang membangun dengan cepatnya, Setiausaha Negeri-negeri Selat, Sir John Frederick Dickson, terus mewartakan supaya Tanjung dijadikan sebuah pelabuhan yang strategik dan juga menjadikannya sebagai tempat istirahat untuk pegawai dan peladang British.

Pembangunan pelabuhan itu juga membolehkan orang-orang British mengambil kesempatan dari perniagaan rempah, teh dan sutera yang menguntungkan antara India dan China. Aktiviti perdagangan yang sibuk antara peniaga dua negara tersebut menonjolkan Selat Melaka sebagai satu tempat perhentian yang sesuai dan praktikal kerana kedudukannya di pertengahan perjalanan bagi saudagar-saudagar kapal itu.

Bagi melengkapi keberkesanan pelabuhan baru ini, berikutnya pada tahun 1891, satu landasan kereta api sepanjang 39 km telah dicadangkan untuk menghubungkan Tanjung dan Sungai Ujong yang sekarang dikenali sebagai Seremban. Pelan yang dirangka membolehkan pelbagai jenis barangan yang dibawa oleh kapal niaga seperti rempah-ratus, beras, ubi kayu diangkut melalui keretapi dari pelabuhan ke Sungai Ujong.Sejarah Port Dickson
kiri|thumb|346x346px|Peta Port Dickson

Perkembangan
 1889 - Pekan Port Dickson dibuka.
 1891- laluan kereta api telah dibina dari Seremban hingga ke pelabuhan Port Dickson.
 1933 - Port Dickson telah dipilih sebagai penempatan kem Angkatan Tentera Melayu dan Maktab Tentera Persekutuan (kini Maktab Tentera Diraja). Kem ini dikenali sebagai Kem Haig Lines di Si Rusa, yang kini menempatkan Kolej Pegawai Tidak Tauliah (PTT). Terdapat juga kem-kem lain seperti Kem Segenting, Pusat Latihan Asas Tentera Darat (Pusasda), dan Kem Sebatang Karah.
 1962 - loji penapisan minyak Shell didirikan. Shell merupakan  syarikat petroleum multinasional berasal dari Belanda. Kilang ini didaftarkan sebagai Syarikat Shell Petrol and Trading  dapat menghasilkan 700 liter tan minyak. Keperluan kilang penapisan  petroleum amat penting agar Malaysia tidak bergantung kepada  minyak dari Pulau Bukom, Singapura. Petroleum mentah diimport dari Arab Saudi, Kuwait, Iraq dan Iran. 
 1964 - Esso membuka loji penapisannya sebagai saingan kepada Shell.  Rakyat tempatan diambil bekerja di dalam kilang ini.
 1965 - Stesen Janakuasa Tuanku Jaafar dibina bagi membekalkan tenaga elektrik. Janakuasa ini menggunakan  petroleum sebagai bahan bakar. Janakuasa ini sering disalah anggap sebagai kilang Shell dan kilang Esso.
 1 Disember 1979 - Majlis Daerah Port Dickson ditubuhkan.

 Lokasi  
Mukim-mukim di Port Dickson merangkumi Jimah, Si Rusa, Teluk Kemang, Pasir Panjang dan Linggi.

Ia terletak 32 km dari Seremban dan 90 km dari Kuala Lumpur. Dengan adanya Lebuhraya Seremban-Port Dickson (E29), dan hanya tiga jam setengah dari Singapura melalui Lebuhraya Utara-Selatan, pelancong dari Negeri Sembilan sendiri, warga Lembah Klang bahkan juga dari Singapura lebih mudah datang ke pantai Teluk Kemang dan pantai-pantai sekitarnya. Harga tol adalah RM2.62 bagi kenderaan ringan.

Pantai
Port Dickson terkenal kerana adanya jajaran pantai yang panjang dan indah sejauh 18 km dari Tanjung Gemuk di utara hingga ke Pasir Panjang di selatan. Pantainya landai, bersih, pasir putih halus dan dilengkapi dengan kedai makanan, bilik mandi dan tandas serta pondok-pondok rehat. Salah satunya ialah Pantai Teluk Kemang yang terletak antara Batu 7 dan Batu 8.

Penginapan
Terdapat banyak hotel, chalet dan resort dibina di Teluk Kemang dan di Port Dickson. Antaranya termasuklah:

The Lexis Hibiscus
Ancasa Resort Apartment
Avillion Village Resort
Klana Beach Resort
Avillion Admiral Cove
The Regency Tanjung Tuan Beach Resort
Langit-langi Hotel
D'Wharf Residences @ PD Waterfront
Bayu Beach Resort
Casa Rachado Resort
Corus Paradise Resort
Desa Lagoon Resort
Duta Villa Golf Resort
Duta Hacienda Riviera Resort
Eagle Ranch Resort
Glory Beach Resort
Grand Lexis Port Dickon
Guoman Resort
Ilham Resort
 Hotel Le Paris 
Lexis Hibiscus Port Dickson
Lexis Port Dickson
Ris Beach Hotel  
Selesa Beach Resort
Hotel Seri Malaysia
Sunshine Bay Resort
Primaland Resort
Cozzi Hotel
Akar Beach Resort
PD World Marina Resort
Mirage Hotel
Grandpa Hotel
Thistle Port Dickson
The Guest Hotel & Spa
Tasik Villa International Resort

 Pasar raya dan pusat membeli-belah  
Regina Mall (Dahulu dikenali sebagai Oceanic Mall)
TF Value-Mart, PD Waterfront
Billion Shopping Centre
Econsave Lukut
 Econsave Port Dickson
Family Store Teluk Kemang
Lotus's Hypermarket Lukut (Dahulu dikenali sebagai Tesco)
Pusat Pakaian Hari-Hari 
Pasaraya KU, Sunggala Gateway
Pasaraya Mesra

Politik
Pihak Berkuasa Tempatan (PBT)
Kawasan di dalam daerah Port Dickson ditadbir oleh Majlis Perbandaran Port Dickson (MPPD).

Ahli Parlimen
Ahli Parlimen 
YAB Dato' Seri Utama Aminuddin Harun

Ahli Dewan Undangan Negeri (ADUN)
ADUN 
YB Tuan Yew Boon Lye

ADUN 
YB Tuan Choo Ken Hwa

ADUN 
YB Tuan Abdul Fatah Zakaria

ADUN 
YB Dato' Mohd Faizal Ramli

ADUN 
YB Tuan Rajasekaran Gunnasekaran

Orang-orang kenamaan
 Manikavagasam Harichandra (1930–2022), bekas atlet dan peserta Sukan Olimpik 1956

 Galeri imej 

 Lihat juga 
Pelancongan di Negeri Sembilan

Rujukan

Pautan luar
Peta-peta Port Dickson
Gambar-gambar Port Dickson

Kategori:Bandar di Negeri Sembilan